Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 425

3. A szakképesítéssel rokon szakképesítések A szakképesítéssel rokon szakképesítések OKJ azonosító száma OKJ megnevezése 52 1822 01 egyházzenész 52 1822 02 énekes 52 1822 03 népzenész 54 1822 01 szórakoztató zenész III. A szakképesítés szakmai követelményei A) KLASSZIKUS M ŰFAJ I. Hangszeres szak I/1. Hangszerjáték A főtárgyi hangszerjáték általános követelményei: Rendelkezzék a jelölt: — a hangszerére nézve kimunkált előadói és technikai képességekkel, készségekkel, — hangszeréhez, szakágához kapcsolódó repertoárral. Legyen képes ezt a repertoárt állandóan bővíteni. Tudja repertoárjának nagy részét kotta nélkül is előadni. Biztos kottaolvasási készsége, stílusismerete, elméleti és technikai felkészültsége alapján legyen képes a zeneművek önálló megtanulására és hozzáértő megszólaltatására. Rendelkezzék: — saját adottságainak megfelelő gyakorlási módszerrel, 2001/87. szám — koncentráló- és kontrollálóképességgel. Ismerje és alkalmazza az együttes zenélés alapkövetelményeit. Ismerje hangszere hagyományát, repertoárját és az újabb törekvéseket. Rendelkezzék a hangszere és egyéb munkaeszközei rendeltetésszerű használatához és karbantartásához szükséges alapvető ismeretekkel. Furulya-blockflöte A jelölt ismerje: — hangszere történetét, — hangszere irodalmát, — f’—c””-ig (in f) kromatikusan a fogásokat, — a trilla-, segéd-, piano-, forte- és akkordfogásokat, — a különböző fogásrendszereket (reneszánsz, barokk, angol, német), — a korabeli hangolásokat és intonációs rendszereket, — a különböző zenei korszakokat és stílusokat; ezen belül az olasz, német, francia barokk jellemző vonásait, — az irodalomra legjellemzőbb tánc- és tételtípusok tempóit és karaktereit, — a művek formai és harmóniai szerkezetét, a számozott basszust, — a korábbi évszázadok metodikai kiadványait (Ganassi, Hotteterre, Quantz stb.), — a hangszer avantgarde irányzatait, — a legjelentősebb előadóművészeket, — és alkalmazza az együttes zenélés alapkövetelményeit. Legyen képes: — a természetes, könnyed hangszerkezelésre, — megfelelő légzéstechnika alkalmazására, — a levegő tudatos beosztására, — vibrato-mentes hang képzésére, — különböző vibratók (ujj-, ajak- és „rekesz-vibrato” különböző tempójú és szélességű, tudatos alkalmazására, — minden, a furulyán használható artikuláció (t, d, r, l,) és a duplanyelvindítás egyenletes és egyenlőtlen (inegal) alkalmazására, — a különböző stílusoknak megfelelő artikulációk helyes megválasztására és alkalmazására, — segédfogások önálló kikeresésére és alkalmazására, — a különböző stílusoknak megfelelő kötelező és szabad díszítések alkalmazására, — értelmesen tagolt, kifejező előadásra, — a zeneművek önálló megtanulására, — repertoárjának állandó bővítésére, — repertoárja nagy részének kotta nélkül való előadására. Rendelkezzék: — hangszerére nézve kimunkált előadói és technikai képességekkel, készségekkel, — hangszeréhez, szakágához kapcsolódó repertoárral, — összehangolt ujj- és nyelvtechnikával, — fürge szimpla-nyelvtechnikával (min. 500/perc, legalább néhány ütemen át), — saját adottságainak megfelelő gyakorlási módszerrel, — koncentráló- és kontrollálóképességgel, — szereplési rutinnal, — a kamarazenei játékhoz szükséges lapról olvasási készséggel, alkalmazkodóképességgel, — a hangszerei és egyéb munkaeszközei rendeltetésszerű használatához és karbantartásához szükséges alapvető ismeretekkel. Tudjon: — tisztán intonálni, — pontos ritmusban játszani, — a különböző hangolású furulyákon különböző kulcsokban és oktávtranszpozíciókban játszani, — kromatikus és egészhangú skálákat, továbbá dúr és moll hangsorokat játszani 7 # és 7 b előjegyzésig, tercekkel, hármashangzat- és dominánsszeptim-felbontásokkal f’— a”’-ig (in f). Fuvola A jelölt legyen képes: — a hangszerét könnyedén kezelni, — önálló munkára, — technikai és zenei szempontból tudatos, elemző gyakorlásra, — szép, kifejező hang tudatos megteremtésére, — a tiszta intonációra, pontos ritmusra, — szép vibrátóra, — a legfontosabb zenei karakterek megjelenítésére, — a levegő tudatos beosztására, — saját, de a stílusnak megfelelő artikuláció kialakítására, — értelmes, tagolt, árnyalt előadásra. A jelölt ismerje: — hangszere múltját, — irodalmát, — a jelentősebb előadóművészeket, — a zenei stílusok jellemző vonásait, — a művek formai és harmóniai szerkezetét, — a korábbi évszázadok metodikai kiadványait (Quantz, Hotteterre). Rendelkezzék: — művészi szándékú zenei képzelőerővel, — formálókészséggel, — biztos memóriával, — szereplési rutinnal, — olyan lapról olvasási készséggel, amely a kamarazenei és zenekari játékhoz szükséges. Tudjon: — zenei darabot elemezni (formailag, összhangzattanilag; feszültség, oldás felismerése), — önálló kadenciát írni, 2001/87. szám — különféle játékmódokban fuvolázni: staccato, legato, tenuto, portato stb., — egyszerűbb szerelési munkát végezni hangszerén. Oboa A jelölt ismerje: — a barokk, klasszikus, romantikus, XX. századi és a kortárs zenei stílus jellemző vonásait, — hangszere múltját, irodalmát (a szóló- és kamaraműveket, a legfontosabb zenekari szólamokat), a jelentősebb alkotó- és előadóművészek munkásságát, — az egyetemes zenekultúra alapműveit, — a művek formai és harmóniai szerkezetét. Ismerje a hangszerét és — tudjon megoldani apróbb mechanikai problémákat, — saját nádon fújjon. Legyen képes: — természetes, oldott hangszerkezelésre, helyes testtartásra, hangszertartásra, a tudatos légzéstechnika alkalmazására, — dinamikailag árnyalt és kifejező hangképzésre, a sima kötés megvalósítására, — a hangszerregiszterek színkülönbségeit kiegyenlítve, különböző dinamikai árnyalatokkal, tiszta intonációval játszani, — az összehangolt kéz- és nyelvtechnika tudatos alkalmazására, — a fürge szimplanyelvtechnika megvalósítására, a kettős nyelvütés használatára, — életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt előadására, szép, kifejező hangon (gyors tempóban, staccato játékban is), — az előadási darabokat fejből játszani, — technikájának önálló továbbfejlesztésére, — technikai szempontból tudatos, elemző gyakorlásra, — művészileg és technikailag igényesebb kamaraművek előadásában közreműködni, — különböző stílusú zenekari művek oboa szólamainak, szólóinak eljátszására. Tudjon: — a hangszerén a kis b-től a háromvonalas g-ig, egyenletes ujjtechnikával játszani, — előadási darabokat korhű díszítésekkel, lassú tételeket stílusos variációkkal előadni, — romantikus műveket játszani, a vibrato differenciált alkalmazásával. Rendelkezzék: — művészi szándékú zenei kifejezést lehetővé tevő képzelőerővel, technikával, előadó- és formálókészséggel, — igényes, fejlett hallással, kontrollálóképességgel, — biztos memóriával, — koncentrálóképességgel és szereplési rutinnal, — olyan lapról olvasási készséggel, amely a kamarazenei vagy zenekari játékhoz szükséges. Klarinét A jelölt ismerje: — a klarinét rövid történetét, irodalmát, a legjelentősebb alkotó- és előadóművészek munkásságát, — a hangszer irodalmában előforduló stíluskorszakok, a klasszikus, romantikus és kortárs zenei stílusok jellemző vonásait, a játszott művek formai és harmóniai szerkezetét. Legyen képes: — tudatosan alkalmazni a helyes légzéstechnikát, — hangsorokat játszani az összes hangnemben, beleértve a kromatikus és az egészhangú skálákat a kis e-től a háromvonalas a-ig, — játszani a skálajáték variációit, a felbontásokat, a hangközöket a kvintekig, — kielégítően hangot indítani az egész játszott hangterjedelemben a staccatótól a tenutóig, — széles dinamikai skálán játszani kiegyenlített hangon a különböző regiszterekben, kielégítő intonáció mellett, — technikailag és zeneileg arra, hogy igényesebb kamarazenei művek előadásában közreműködjék. Ismerje: — a leggyakrabban előforduló zenei műszavak jelentését, — a különböző előadási jelek jelentését, és tudja azt megvalósítani a hangszerén, — a zenekari játék alapvető kívánalmait. Tudjon: — biztosan memorizálni, a megtanult darabok többségét kotta nélkül játszani, — biztosan transzponálni elsősorban C-be, — biztosan lapról olvasni. Legyen fogalma a nádfaragásról, tudjon előre elkészített nádakat a fúvókájára igazítani. Legyen igénye az előadási darabok ideális megformálására. Alakuljon ki játékában az egyéni és művészi képességek összhangja. Tudjon a technikai eszközök, a művészi kifejezésmód és stílusismeret birtokában maradandó zenei élményt nyújtani. Fagott A jelölt ismerje: — hangszerét, tudjon megoldani apróbb mechanikai problémákat (párnacsere, rugóigazítás stb.), — a nádfaragás alapjait, tudjon nádat gyalulni, felkötni, megfaragni és igazítani, — a hangszer múltját, irodalmát (a szóló- és kamaraműveket, a legfontosabb zenekari szólamokat), a jelentősebb alkotó- és előadóművészek munkásságát, — a barokk, klasszikus, romantikus, XX. századi és a kortárs zenei stílus jellemző vonásait, 2001/87. szám — a művek formai és harmóniai szerkezetét, — az egyetemes zenekultúra alapműveit. Legyen képes: — természetes, oldott hangszerkezelésre, helyes testtartásra, hangszertartásra, a tudatos légzéstechnika alkalmazására, — dinamikailag árnyalt és kifejező hangképzésre, — a hangszerregiszterek színkülönbségeit kiegyenlítve, különböző dinamikai árnyalatokkal, tiszta intonációval játszani, — az összehangolt kéz- és nyelvtechnika tudatos alkalmazására, ismerje a duplanyelv-technika alapjait, — életkorának, képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt előadására, szép, kifejező hangon (gyors tempóban, staccato játékban is), — az előadási darabokat fejből játszani, — technikájának önálló továbbfejlesztésére, — technikai szempontból tudatos, elemző gyakorlásra, — művészileg és technikailag igényesebb kamaraművek előadásában közreműködni, — zenekari művek fagott szólamainak, szólóinak eljátszására. Tudjon: — a teljes kvintkörben skálázni, megfelelő sebességgel (tercskálák is), — dúr és moll hármashangzat-felbontásokat, domináns- és szűkített szeptim akkordfelbontásokat tenuto, legato és staccato játszani, — szép hangon, folyamatosan vibrálni, és ezt a képességét zeneileg indokolt helyen alkalmazni. Rendelkezzék: — művészi szándékú zenei kifejezést lehetővé tevő képzelőerővel, technikával, előadó- és formálókészséggel, — igényes, fejlett hallással, kontrollálóképességgel, — biztos memóriakészséggel, — koncentrálóképességgel és szereplési rutinnal, — olyan lapról olvasási készséggel, amely a kamarazenei vagy zenekari játékhoz szükséges. Kürt A jelölt ismerje — a hangszer múltját, irodalmát, a jelentősebb alkotóés előadóművészek munkásságát, — a barokk, klasszikus, romantikus, XX. századi és a kortárs zenei stílus jellemző vonásait, — a művek formai és harmóniai szerkezetét. Legyen képes: — természetes, oldott hangszerkezelésre, helyes testtartásra, hangszertartásra, a tudatos légzéstechnika alkalmazására, — dinamikailag árnyalt és kifejező hangképzésre, — a nagy f és a háromvonalas c között kiegyenlítetten, különböző dinamikai árnyalattal, tiszta intonációval játszani, a nyelvtechnika tudatos alkalmazásával, — életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt előadására, szép, kifejező kürthangon (gyors tempóban, staccato játékmódban is), — az előadási darabokat fejből játszani, — technikájának önálló továbbfejlesztésére, — technikai szempontból tudatos, elemző gyakorlásra, — az ajaktrilla megvalósítására, — a kromatikus skála minden hangjára transzponálni, — művészileg és technikailag igényesebb kamaraművek előadásában közreműködni, — különböző stílusú zenekari művek kürtszólóinak eljátszására. Rendelkezzék: — művészi szándékú zenei kifejezést lehetővé tevő képzelőerővel, technikával, előadó- és formálókészséggel, — igényes, fejlett hallással, kontrollálóképességgel, — biztos memóriakészséggel, — koncentrálóképességgel és szereplési rutinnal, — olyan lapról olvasási készséggel, amely a kamarazenei vagy zenekari játékhoz szükséges. Trombita A jelölt ismerje: — hangszere múltját, irodalmát, a jelentősebb alkotóés előadóművészek munkásságát, — a barokk, klasszikus, romantikus és kortárs zenei stílus jellemző vonásait, — a művek formai és harmóniai szerkezetét. Legyen képes az alapvető funkciók állandó gyakorlására, helyes alkalmazására. Rendelkezzék megfelelő állóképességgel. Ismerje a hangképzés folyamatát. Legyen képes a tudatos légzéstechnika alkalmazására. Tudja: — az ajak-, a nyelv- és a manuális technika alapjait, — az összes dúr és moll skálát a kétoktávos rendszerben, emlékezetből, 7 képletben (a moll skáláknál az első képletet melodikusan és harmonikusan is). Harsona A jelölt ismerje: — hangszere múltját, irodalmát, a jelentősebb szerzők és előadóművészek munkásságát, — a különböző zenei stílusok jellemző jegyeit, — a művek formai és harmóniai szerkezetét. Legyen képes megalapozott, kiművelt hangszeres technikájának alkalmazására és önálló továbbfejlesztésére. 2001/87. szám Legyen képes a technikai alapelemek, ún. — a minden regiszterben kiművelt, megfelelő tónusú, megfelelő színezetű harsonahang (ambitus a kontra e-től a kétvonalas f-ig), — biztonságos, pontos, hibátlan, a mindenkori dinamikával összhangban kivitelezett hangindítás, — gyors, pontos kézmunkával végrehajtott legatotechnika, — dupla-, triplanyelv, — vibrato, — trilla a zenei elképzelés megvalósítása által megkövetelt módon való használatára. Minden rendelkezésre álló eszközzel, lehetőséggel élve igyekezzék nemcsak szűkebb szakterületén, hanem tágabb értelemben véve is kulturált, művelt muzsikussá válni. Tuba A jelölt legyen képes: — a tudatos légzéstechnika alkalmazására, — az F-tubán való játék tökéletes elsajátítására. Ismerje: — a hangképzés folyamatát, — a hangszer hangterjedelmét kontra c-től az egyvonalas g-ig. Tudjon legatót játszani: — a természetes felhangsoron és ventilekkel, — több felhang kihagyásával. Tudja a nyelv- és manuális technikát fejlettebb fokon alkalmazni. Legyen képes kombinált artikulációk megvalósítására. Tudjon gyorsabb tempóban kotta nélkül 7 #, 7 b előjegyzésig skálákat, tört hármashangzatokat, dominánsszeptimakkordokat és kromatikát játszani. Ismerje a B-tubát. Legyen képes különböző korok műveit technikailag, stílushűen megszólaltatni, és legyen képes azok önálló megformálására. Szaxofon A növendék ismerje: — a szaxofon történetét, irodalmát, a legjelentősebb alkotó- és előadóművészek munkásságát, — a hangszer irodalmában, valamint az átiratok által előforduló stíluskorszakok (a barokk, klasszikus, romantikus, impresszionista, XX. századi és kortárs zenei stílusok) jellemző vonásait, — a leggyakrabban előforduló zenei műszavak jelentését, — a különböző előadási jeleket és alkalmazási módjukat. Legyen képes: — játszani a skálákat, variációikkal, a hármashangzatokat és szeptimakkordokat felbontásaikkal, valamint a hangközöket a kvintekig; a kromatikus és egészhangú skálákat, valamint a bővített hármashangzatokat; — esztétikusan, egyenletesen és gyorsan hangot indítani, — széles dinamikai skálán játszani, — biztosan alkalmazni az üveghangokat, — a szóló- és kamarazenei művekben egyaránt technikailag és zeneileg felkészülten szerepelni, — a színpadi szereplés okozta feszültségen úrrá lenni, — a hosszabb idejű figyelem-összpontosításra, amely képessé teszi egyes művek emlékezetből való előadására is. Tudjon: — biztosan transzponálni C-be, — biztosan lapról olvasni. Alakuljon ki fejlett zenei igénye és ízlése. Technikai felkészültsége tegye képessé arra, hogy mindezek tükröződjenek játékában. Legyen fogalma a helyes nádválasztásról és befújási módról, valamint a nádfaragás alapelveiről. Ütőhangszerek A növendék ismerje: — a szimmetrikus és az aszimmetrikus verőfogást, — mindkét verőfogásnál a helyes koordinációs mozgást, — a hangszerek (kisdob, üstdob, vibrafon, marimba, harangjáték, nagydob, cintányérok, csörgődob, triangulum, tam-tam, castagnettes stb.) helyes megszólaltatását, — a különböző verők használatát, és velük a hangszereken történő helyes hangképzést, — a 2—3 és 4 timpanis játék technikáját, — dallamhangszeren a 2—3 és 4 verő biztonságos használatát, — a művek formai és harmóniai szerkezetét, — hangszerei múltját, irodalmát, — az ütőhangszeres irodalom jelentősebb előadóit, szerzőit, — a hangszerek mechanikai szerkezetét, azok kezelését, ápolását. Legyen képes taníványunk: — a pontos metrumtartásra, — a dinamikai skála beosztására minden hangszeren, — a timpani pontos és tiszta hangolására, — a vibrafon pedáltechnikájának megfelelő alkalmazására, — a violin- és basszuskulcs olvasására, — a ritmus- és dallamhangszereken való lapról játszásra, — 7 # , 7 b előjegyzésig a dallamhangszereken skálákat, hangközöket, akkordokat, akkordfelbontásokat és gliszszandót játszani, — minden hangszeren és azokon különböző tremolók különböző dinamikájú játszására, — az előforduló ritmusképletek készségszintű felismerésére és eljátszására, — különböző zenei stílusokban az egyes hangszerek zeneileg helyes és hangszerkezelésileg pontos használatára 2001/87. szám (pl. kisdob — szimfonikus zenekarban, fúvószenekarban, szólóhangszerként, kamarazenében, menetzenekarban), — az életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt és kifejező előadására, — biztonságos pódiumjátékra. Hárfa A jelölt legyen képes a hangszer biztos kezelésére. Ismerje és alkalmazza a különböző zenei stílusokat, és azokban a tipikus hárfahangzásokat (étouffé, üveghang, prcs de la table, arpeggio, csúszások, kéz-, pedál- és kulcsglissando, fémes hangzás stb.). Legyen jártas az együttmuzsikálásban (kamarazene, zenekari gyakorlat). Legyen képes: — a zeneművek megformálására, összefogására, ezen belül a dallamívek kirajzolására, az árnyalt dinamikai megoldások és a harmóniaváltások érzékeltetésére, — a karakterdarabok, a hazai és külföldi modern és mai kompozíciók előadására. Ismerje a jelölt a hangszere történetét és irodalmát, valamint a különböző iskolákat: — a ma is meghatározó bécsi iskolát (a múlt század végi Kastner és Mosshammer testvérek kezdeményezését), — a párizsi iskolát, annak jelentősebb etűdjeit és a „hárfás zeneszerzők” műveit, — az olasz, orosz, spanyol és az amerikai iskolák eredményeinek hatását. Rendelkezzék megfelelő lapról olvasási és koncentrálási készséggel és legyen képes az igényes, bő tónusú, zengő, zaj- és zörejmentes hárfajátékra. Gitár A jelölt ismerje: — a hangszer múltját, hagyományait (lehetőleg szerezzen jártasságot a lant-tabulatúrák olvasásában), — a jelentősebb alkotó- és előadóművészek munkásságát, — a renaissance, barokk, klasszikus, romantikus, folklorista, impresszionista és kortárs zenei stílus jellemző vonásait, — a művek formai és harmóniai szerkezetét, — és alkalmazza az együttes zenélés alapkövetelményeit, — a különböző hangeffektusokat és azok használatának módját (staccato, vibrato, rasgueado, üveghang stb.). Legyen képes: — a darabok hibátlan megszólaltatására, azok formai és harmóniai elemzésére, a szólamvezetések pontos megvalósítására, — repertoárjának állandó bővítésére, — repertoárjának nagy részét kotta nélkül is előadni, — természetes, oldott hangszerkezelésre, — technikai és zenei szempontból tudatos, elemző gyakorlásra, — technikájának önálló továbbfejlesztésére, — az egész fogólapot uralni, — tiszta, könnyed fekvésváltásra, szép vibrato-játékra és annak stílusos alkalmazására, — a fontos zenei karakterek megjelenítésére (dolce, cantabile, espressivo, legato, portato, staccato stb.), — a tiszta játék érdekében történő hangtompítások végrehajtására, — a mű stílusának és karakterének, valamint saját kézalkatának megfelelő ujjrendek önálló készítésére, — az életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt és kifejező előadására. Rendelkezzék: — a hangszerére nézve kimunkált előadói és technikai képességekkel, készségekkel, — hangszeréhez kapcsolódó repertoárral, — a művészi szándékú kifejezést lehetővé tevő képzelőerővel, technikával, előadó- és formálókészséggel, — kontrollálóképességgel, — biztos memóriakészséggel, — koncentrálóképességgel — szereplési rutinnal, — olyan lapról olvasási készséggel, amely a kamarazenei vagy zenekari játékhoz szükséges, — hangszere és egyéb munkaeszközei rendeltetésszerű használatához és karbantartásához szükséges alapvető ismeretekkel. Cimbalom A jelölt ismerje: — hangszere múltját, irodalmát, a jelentősebb alkotóés előadóművészek munkásságát, — a reneszánsz, barokk, klasszikus, romantikus és kortárs zenei stílus jellemző vonásait, valamint hangszere népzenei vonatkozásait, — a művek formai és harmóniai szerkezetét. Legyen képes: — természetes, oldott hangszerkezelésre, az egész hangszer birtoklására, — folyamatos, szép hangon terc-, szext-, oktáv-, decimamenetben skálázni, — a játszószervezet harmonikus működtetésére a belső hangzásigénynek megfelelő ütésmódokkal, kézrenddel, pedálkezelési technikával, — életkori sajátosságait, képességeit figyelembe véve a megfelelő zenei anyag korhű, megjelenítő erejű előadására, — zenei és technikai szempontból tudatos, elemző gyakorlásra, technikájának zenei igényen alapuló továbbfejlesztésére, — a mű stílusának, karakterének megfelelő gondolat, elképzelés kivitelezésére. 2001/87. szám Rendelkezzék: — tehetségének megfelelő zenei kifejezésmóddal, előadó- és formálókészséggel, — magas fokú technikai biztonságérzettel, — a figyelem legmagasabb szintjével, biztos memorizáló készséggel, — fejlett hallással, önellenőrző készséggel, — a társas zenélés alapjául szolgáló lapról olvasási készséggel. Csembaló A jelölt rendelkezzék: — alkotó és gazdag képzelőerővel, kellő szabadsággal, szuggesztív előadói és koncentrálóképességgel, — biztos technikai tudással, s a darabok tanulásához és megformálásához szükséges önállósággal, — megbízható ízléssel és stílusismerettel. Tudjon: — a csembalón tisztán, kifejezően és a megfelelő tempóban játszani, — különféle hangszíneket, billentéseket és karaktereket alkalmazni, — faksimile és urtext kottákból önállóan dolgozni. Ismerje — hangszerének mechanikáját, történetét és irodalmát, — a hangolás alapjait, — a reneszánsz, barokk és klasszikus kompozíciós technikákat, a barokk tánctételeket, — a kortól és nemzetiségtől függő stílusjegyeket, — a continuo-játék alapjait, — a különféle notációs és ornamentális hagyományokat, a különböző kulcsokat, — az improvizáció lehetőségeit. Legyen képes előadási darabok megszólaltatásával művészi élményt nyújtani. Zongora A jelölt ismerje: — hangszere múltját, irodalmát, a jelentősebb alkotóés előadóművészek munkásságát, — a barokk, klasszikus, romantikus, XX. századi és kortárs zenei stílus jellemző vonásait, — a művek formai és harmóniai szerkezetét, — a leghitelesebb forrásokat, Urtext-kiadásokat, — a kottában előforduló jelek és zenei műszavak pontos jelentését, értelmezését. Legyen képes: — a természetes, oldott hangszerkezelésre, — technikai és zenei szempontból tudatos, elemző gyakorlásra, technikájának önálló továbbfejlesztésére, — a zongorajáték alapformáit (skálák, gyakorlatok stb.) minden hangnemben otthonosan játszani, — a különböző játékformákat, játékmódokat a zenei anyagnak megfelelően alkalmazni, — a legfontosabb zenei karakterek és a hozzájuk kapcsolódó billentésmódok megjelenítésére, — dinamikailag árnyalt és kifejező hangképzésre, — a pedálok tudatos és változatos használatára, — a mű stílusának és karakterének, valamint saját kézalkatának megfelelő ujjrendeket önállóan készíteni, — életkorának és képességeinek megfelelő zenei anyag kottahű, stílusos, a zenei összefüggéseket megjelenítő, kifejező előadására. Rendelkezzék: — a művek helyes tempóban és pontos ritmusban történő megvalósításához szükséges hangszeres ügyességgel, virtuozitással, — művészi szándékú zenei kifejezést eredményező képzelőerővel, technikával, előadó- és formálókészséggel, — biztos memóriával, — koncentrálóképességgel és szereplési rutinnal, — lapról olvasási készséggel, mely alkalmas zongoraművek vázlatos, de folyamatos eljátszására, — az együttes zenélés alapkövetelményeivel (kamarazene, zongorakíséret). Orgona A jelölt ismerje: — hangszere múltját, történetét, irodalmát, a jelentősebb alkotó- és előadóművészek munkásságát, — a különböző zenei stílusok jellemző vonásait, — a művek formai és harmóniai szerkezetét, — a leggyakrabban használt zenei műszavakat és előadási jeleket, — a díszítések különböző fajtáit, — a regisztrálás alapvető szabályait. Legyen képes: — különböző korok műveit biztos technikával, stílushűen megszólaltatni és zenei élményt nyújtani, — az adott mű helyes metrikai és ritmikai megoldására, — a barokk zenében tiszta szólamvezetésre, értelmes frazeálásra és artikulációra, a díszítések alkalmazására, — a romantikus stílus érzelmi és kifejezésbeli sajátosságait megérezni és megvalósítani, — a művek karakterének megfelelően regisztrálni, — saját alkatának megfelelő ujj- és lábrendek önálló készítésére, — repertoárját állandóan bővíteni. Rendelkezzék: — művészi kifejezést lehetővé tevő alkotó képzelőerővel, előadói és formálókészséggel, — a művek megvalósítását lehetővé tevő technikával, célszerű hangszeres mozgásokkal, — koncentrálóképességgel, — fejlett hallási kontrollal, — lapról olvasási készséggel, — a hangszeréhez kapcsolódó stílus- és anyagismerettel, megfelelő repertoárral, — megfelelő gyakorlási módszerrel. 2001/87. szám Harmonika A jelölt ismerje: — a bariton balkezes koncertharmonika zenei és technikai sajátosságait, — a B. B. manuál használatát, — a jobb kéz, valamint a B. B. manuál akkordtechnikájának alapjait, — a gyors kéztechnika alapjait, a kéz tizenhatod mozgású egyenletes vezetését, az ujjak alacsony, aktív, pontos munkáját. Legyen képes a pontos levegőgazdálkodásra, az egyenletes légszekrényvezetésre, a pontos, gyors, törésmentes légszekrényváltásra, valamint az egyenletes crescendo, decrescendo ívek megvalósítására. Tudja a tanult kéz- és légszekrénytechnikai elemeket egy meggyőző zenei kifejezés szolgálatába állítani. Ismerje a repetíciós (shake) technikát, valamint a művek karakterének megfelelő regisztrálás szempontjait. Tudjon a művek karakterének megfelelően regisztrálni. Legyen képes a két-, három-, illetve négyszólamú művek előadására, a többszólamú művekben a tiszta szólamvezetésre, a pontos tagolásra, a világos, érthető megformálásra. Ismerje a hangszer koncertirodalmát. Tudjon nagyobb terjedelmű műveket előadni, valamint kamarazenében — elsősorban más zenekari hangszerekkel — közreműködni. Tudjon műveket önállóan is elsajátítani. Legyen képes a művészi kifejezésmód, a megfelelő stílusismeret és a technikai felkészültségének birtokában zenei élményt nyújtani. Tudja az előadási darabok többségét emlékezetből játszani. Legyen igénye a zeneművek ideális megformálására. Rendelkezzék a jelölt megfelelő alaptónussal. Tudjon ritmikailag pontos, stílusos díszítéseket játszani. Ismerje a művek harmóniai, formai szerkezetét, valamint e játszott művek stílusjegyeit. Legyen képes a jelölt mindenkor kifejező és dinamikailag árnyalt hangon játszani, a zeneművek érzelmi tartalmát átélni. Legyen képes a szubjektív zenei élményét esztétikailag igényesen kifejezni. Legyen képes olyan művészi szándékú kifejezésmódra, amely összefüggő egységben tükrözi zenei tudását, képzelőereje fejlettségét, a hangszeres felkészültségét, valamint előadókészsége érettségét. Ismerje a legfontosabb zenei műszavakat. Legyen képes saját kézalkatának megfelelő, célszerű ujjrendeket készíteni. Tudjon pontosan kottát olvasni a zenei karakter, a hangok, a ritmus, az ujjrend, a légvezetés, a regisztrálás pontos figyelembevételével. Hegedű A jelölt ismerje: — hangszere múltját, irodalmát, a jelentősebb alkotóés előadóművészek munkásságát, — a barokk, klasszikus és romantikus stílus jellemző vonásait, a kortárs zenei irányzatokat, — a művek formai és harmóniai szerkezetét. Legyen képes: — természetes, oldott hangszerkezelésre, — technikai és zenei szempontból tudatos, elemző gyakorlásra, — technikájának önálló továbbfejlesztésére, — az egész fogólapot uralni, — a tiszta intonáció érdekében érzékeny billentésre, folyamatos, könnyed fekvésváltásra, — a különböző skálákat 3 és 4 oktávon keresztül akkordfelbontásokkal, tisztán, ritmikusan, élénk tempóban játszani, — kiművelt kettősfogás-technikával terc-, szext-, oktáv-, decima- és váltott oktávskálák játékára, — az adott mű kifejezését szolgáló differenciált vibrato alkalmazására, — a jobb és bal kéz játszómechanizmusának összehangolására, — a legfontosabb zenei karakterek — dolce, cantabile, espressivo, risoluto — megjelenítésére, — az egyes zenei karaktereknek megfelelően az alapvonások — legato, détaché, martelé, spiccato, staccato — alkalmazására, — dinamikailag árnyalt és kifejező hangképzésre, — a mű stílusának és karakterének, valamint saját kézalkatának megfelelő ujjrendek és vonások önálló készítésére, — az életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt és kifejező előadására. Rendelkezzék: — művészi szándékú zenei kifejezést lehetővé tevő képzelőerővel, technikával, előadó- és formálókészséggel, — igényes, fejlett hallással, kontrollálóképességgel, — biztos memóriakészséggel, — koncentrálóképességgel és szereplési rutinnal, — a kamarazenei vagy zenekari játékhoz szükséges lapról olvasási készséggel. Brácsa (kötelező tárgy a hegedű szakosok számára) A jelölt ismerje az altkulcsban való kottaolvasást és legyen képes azt a folyamatos játékban alkalmazni. Legyen képes: — a tiszta intonáció érdekében a fogólapon tudatos helyezkedő-műveletekre, — a tiszta fekvésváltásokat alkalmazni és azokat a zenei folyamatokba beilleszteni, — az alapvonások hajlékony, szép hangon történő megszólaltatására, — tudatosan végrehajtani a húrváltó és vonóváltó műveleteket, — folyamatosan és szép hangon vibrálni. Ismerje és tudja alkalmazni a zenei alapkaraktereket: dolce, cantabile, espressivo, risoluto. 2001/87. szám Brácsa A jelölt ismerje: — hangszere múltját, irodalmát, a jelentősebb alkotóés előadóművészek munkásságát, — a barokk, klasszikus, romantikus és kortárs zene jellemző vonásait, — a művek formai és harmóniai szerkezetét. Legyen képes: — természetes, oldott hangszerkezelésre, — technikai és zenei szempontból tudatos, elemző gyakorlásra, — a különböző hangsorokat 3 oktávon át akkordfelbontásokkal, tisztán, ritmikusan, élénk tempóban játszani, — kiművelt kettősfogás-technikával terc-, kvart-, kvint-, szext-, szeptim- és oktávskálák játékára, — különböző módon vibrálni, — a jobb és bal kéz játékának összehangolására, — a legfontosabb zenei alapkarakterek megjelenítésére, — ezen karaktereknek megfelelő alapvonások alkalmazására, — dinamikailag árnyalt és kifejező hangképzésre, — az adott zenei stílusnak megfelelő ujjrendek és vonások önálló elkészítésére, — életkorának és képességeinek megfelelő zenei anyag kottahű, stílusos, értelmesen tagolt, kifejező előadására. Rendelkezzék: — képzett hallással, — biztos memóriával, — koncentrálóképességgel és szereplési gyakorlattal, — olyan lapról olvasási készséggel, amely mind a kamarazenei, mind a zenekari játékhoz szükséges. Gordonka A jelölt legyen képes tisztán: — 4 oktáv terjedelemben, gyors tempóban, egyenletesen skálákat és hármashangzatokat, — terceket és szexteket kettősfogással, — tartalmas alaphangon, elég széles dinamikai skálával, megbízható intonációval, élő ritmusban, — p és f dinamikában kantilénaíveket játszani. Tudjon: — a magasabb fekvésekben is tartalmas hangot képezni, — kifejezően, minden ujjal vibrálni. Ismerje az egyes fekvések és fogásmódok topográfiáját, és az váljék játékában fokozatosan ösztönössé. Legyen képes: — gördülékeny fekvésváltások végrehajtására, — mérsékelten gyors tempóban egyenletes pergőjátékra, — a zenei agogikák helyes kivitelezésére. Ismerje — az abszolút intonáció fogalmát szemben a temperálttal, — a különböző vonásnemeket és azok kombinációit. Legyen képes: — a ritmikus zenei problémák megoldása érdekében a jobb és a bal kéz könnyed mozgásainak, játszómechanizmusának összehangolására, — a dinamikai árnyalatokat kiterjeszteni intenzív pp felé, valamint jól hangzó meleg forte, szükség esetén risoluto ff hangzásig. Sajátítsa el a zenei alapkaraktereket: — dolce, — espressivo, — risoluto, — grazioso. Ismerje: — a barokk, — a klasszikus, — a romantikus, — a kortárs zene stílusjegyeit, és legyen azon technikai eszközök birtokában, amelyek a különböző művek hiteles megszólaltatásához szükségesek. Legyen tisztában a játszott művek: — formai felépítésével, — frazeálási helyeivel. Bírjon életkorának és tudásszintjének megfelelő önállóságot is: — a játszandó művek kiválasztásához, — az egyéni elképzeléseinek és fizikai (kézalkati stb.) lehetőségeinek figyelembevételével készítendő vonások és ujjrendek megalkotásához. Rendelkezzék a zenei mondanivaló megvalósításához szükséges: — képzelőerővel, — előadói készséggel, — technikával, — biztos zenei memóriával, — koncentrálóképességgel, — szereplési rutinnal. Nagybőgő A jelölt értse a tanult technika lényegét (a kéztartástól az ujjrendig) és legyen képes azt később önállóan is alkalmazni. Legyen képes: — tisztán és pontosan játszani, — az alapvonások (artikulációk) sokrétű alkalmazására, — dinamikailag árnyalt és kifejező hangképzésre, — természetes, oldott hangszerkezelésre, — folyamatosan, szép hangon vibrálni, — a jobb és bal kéz játszómechanizmusának összehangolására, — ujjrendek és vonások önálló készítésére, — életkorának és képességeinek megfelelő zenei anyag kottahű, stílusos, a zenei összefüggéseket visszaadó, értelmesen tagolt, árnyalt és kifejező előadásra. 2001/87. szám Rendelkezzék: — igényes és fejlett hallással, precíz ritmusérzékkel, — koncentrálóképességgel és szereplési rutinnal, — biztos memóriával, — jó lapról olvasási készséggel. Ismerje: — a nagybőgő múltját, irodalmát, a jelentősebb alkotóés előadóművészek munkásságát, — a barokk, klasszikus, romantikus és kortárs zene jellemző vonásait, — a művek formai és harmóniai szerkezetét. Tanulmányai végén a tanuló rendelkezzék olyan komplex tudással, hogy zenekarban vagy kamarazenei együttesben tudjon az elvárásoknak megfelelően közreműködni. I/2. Szolfézs Rendelkezzék a jelölt: — kiművelt zenei hallással, írás- és olvasási készséggel, — fejlett zenei képzelettel és memóriával, — tudatos előadási és formálási készséggel, és az ehhez szükséges technikai felkészültséggel, — a zenéléshez nélkülözhetetlen alkalmazkodó- és koncentrálóképességgel, — az egyes zenetörténeti korszakok előadási gyakorlatának ismeretével, — az előadáshoz és az elemzéshez szükséges elméleti: harmóniai, formatani és stílusismerettel. Legyen gyakorlata a relatív és abszolút rendszer használatában (olvasás, lejegyzés, transzponálás, hallásgyakorlatok, harmóniahallás, elemzés stb.). Tudjon: — c-kulcsokban olvasni, chiavettázni és transzponálni (énekelve , ének-zongorázva és lehetőség szerint írásban is), — lapról énekelni egyszólamú idézeteket, valamint az énekes kamarazene műfajaiban szólamokat önállóan énekelni, megformálni, — tisztán intonálni, — többszólamú és zongorakíséretes műveket énekzongorával előadni, — műveket elemezni, a zenei komponenseket egyenként és összefüggésükben értelmezve stílusosan interpretálni, — tudatosan és rendszeresen gyakorolni. Ismerje a középkor, a reneszánsz, a barokk, a bécsi klasszicizmus, a romantika és a XX. század szerzőit, tipikus műfajait, jellemzőit és stilisztikai sajátosságait. Legyen képes: — hallás után lejegyezni egy- és többszólamú (homofon és polifon) zenei részleteket a fentebb körvonalazott stíluskorszakokból, — műveket kotta nélkül is előadni (énekelve és énekzongorával), — a szakképesítés és a különböző felsőfokú intézmények által előírt vizsga-, illetve felvételi követelményeknek megfelelni. I/3. Zeneelmélet Jártasság a barokk és bécsi klasszikus zene harmónia- és formavilágában. Írásbeli követelmények: A szakmai vizsga anyagának megfelelően: — klasszikus zenei idézetek szélső szólamainak lejegyzése harmóniai jelöléssel, — akkordfűzési gyakorlatok négyszólamú lejegyzése harmóniai jelöléssel együtt. Szóbeli követelmények: — akkordtípusok, harmóniafűzések magyarázata és bemutatása rövid műrészletek előadásával, elemzésével, az erre alkalmas műrészletekből harmóniai vázlat készítése és bemutatása (nem zongoristák szükség esetén csak a vázlatot zongorázzák), — mintapéldák transzponált játszása (zongoristák 6 # , 6 b, nem zongoristák 4 #, 4 b előjegyzésig), — szekvenciák memorizálása, transzponálása, — akkordfűzések játszása diktálás után és számozott basszusról, — barokk, klasszikus tételek formai elemzése kottakép alapján, — a hangszeres, illetve énekórán tanultak közül valamely barokk vagy klasszikus mű komplex elemzése, — bizonyos tájékozottság a barokk előtti és klasszika utáni zenei nyelvezet néhány alapelemében (ötfokú, hétfokú hangnemek felismerése, transzponált éneklése; a hangszeres vagy énekórán tanult kórusmű, dal vagy hangszeres darab néhány vonásának — modális fordulat, ritmikai, melodikai, harmóniai „érdekesség” — bemutatása, magyarázata). I/4. Zongora kötelező tárgy A zongora, orgona és hárfa szakos jelöltek kivételével. A jelölt legyen képes: — természetes hangszerkezelésre, differenciált billentésre, — könnyebb zongoraművek (vagy átiratok) folyamatos lapról olvasására, valamint egyszerűbb zongorakíséretek színvonalas eljátszására, — skálákat játszani 7 # , 7 b előjegyzésig, 4 oktávon keresztül külön kézzel, párhuzamosan és ellenmozgásban, legato és non legato, fokozatosan gyorsuló tempóban. Tudjon játszani: — hármas- és négyeshangzat-felbontásokat (futamszerűen is, négy oktávon keresztül), 2001/87. szám — oktávmeneteket, kromatikus skálát, glissandót, tremolót. Tudjon különböző stílusú zongoraműveket stílushűen előadni (pl. Bach: Kétszólamú invenciók, könnyebb bécsi klasszikus szonáták, Chopin-mazurkák, Bartók: Mikrokozmosz IV—V. füzet). Hárfa és orgona szakosok részére A jelölt legyen képes: — természetes hangszerkezelésre, differenciált billentésre, — közepesen nehéz zongoraművek (vagy átiratok) folyamatos lapról olvasására, valamint zongorakíséretek színvonalas eljátszására, — skálákat játszani 7 # , 7 b előjegyzésig, 4 oktávon keresztül külön kézzel, párhuzamosan és ellenmozgásban, legato és non legato, fokozatosan gyorsuló tempóban. Tudjon játszani: — hármas- és négyeshangzat-felbontásokat (futamszerűen is, négy oktávon keresztül), — oktávmeneteket, kromatikus skálát, glissandót, tremolót. Tudjon különböző stílusú zongoraműveket stílushűen előadni (pl. Bach: Két- és háromszólamú invenciók, bécsi klasszikus szonáták, Chopin: mazurkák, keringők, Bartók: Mikrokozmosz IV—VI. füzet). Az 5 szakiskolai év alatt kötelező az alábbi alapművek hiánytalan ismerete (legalább lapról olvasási szinten): — Bach: Két- és háromszólamú invenciók — Haydn: Zongoraszonáták (Wiener Urtext 1a kötet) — Bartók: Mikrokozmosz I—IV. kötet I/5. Zenetörténet (zeneirodalom) A jelölt: — ismerje a zenetörténet különböző korszakaira jellemző stílusjegyeket, műfaji és formai sajátosságokat, — legyen képes tájékozódni a zenetörténet korszakaiban, — legyen képes elhelyezni az egyes zeneszerzőket a megfelelő korban, legalább félévszázadnyi pontossággal, — ismerje a tanult zeneszerzők életének, körülményeinek azon vonatkozásait, amelyek hatással voltak alkotóművészetükre, — legyen képes felismerni hallás után a zeneművek szerkezeti, karakterbeli, hangzásbeli sajátosságait, — legyen képes a tanult zeneműveket (többszöri meghallgatás után) rövid hangzó részlet alapján felismerni, — legyen képes ismereteit saját zenei praxisában hasznosítani, — legyen igényes az interpretáció minősége, stílushűsége iránt, — legyen képes a zenetörténetből és egyéb tantárgyakból tanult ismereteit összekapcsolni, — váljék igényessé ismereteinek állandó bővítése iránt (zeneművek megismerése, egyéni és együttes aktív muzsikálás, hangverseny- és operaelőadások látogatása, a megjelenő hangfelvételek figyelemmel kísérése, zeneelméletizenetudományi munkák olvasása, rádió- és televízióműsorok és az internet figyelése stb. révén). I/6. Népzene A jelölt: — rendelkezzen átfogó képpel a magyar népzene egészéről, legyen általánosan tájékozott zenei múltunkat és jelenünket illetően, — ismerje nagy vonalaiban a magyar népzenekutatás történetét (a 19. századi előzmények, Vikár Béla, Bartók Béla és Kodály Zoltán, valamint tanítványaik munkássága), — legyen kellően felkészült a főiskolai etnomuzikológiai tanulmányok folytatására, különös tekintettel a nemzetközi népzenekutatás történetének befogadására, más népek zenéjének megismerésére, — név szerint is ismerjen egy-egy kiemelkedő énekest és hangszeres előadót, — legyen képes tiszta, stílusos, az ornamenseket is alkalmazó előadásra, s a magyar népzenében jellemző díszítésmódokat tudja helyesen alkalmazni a népzenei inspirációjú magyar műzene előadásakor, — tudja elemezni megfelelő népzenei szakkifejezésekkel a népdalokat a hangsor, a hangkészlet, a forma, a kadenciák, a szótagszám stb. alapján, — tudja elkészíteni egy-egy népdal, egyszerűbb hangszeres dallam vázlatos lejegyzését, — ismerje a műzenében használt hangszereket a magyar néphagyomány és általában a népzene oldaláról, különös tekintettel saját hangszerére, — rendelkezzék megfelelő anyagismerettel, tudjon kívülről 100 népdalt (évi 50 kötelezővel számolva), — legyen tájékozott a népzene mai helyzetéről (például tudja, mi a különbség egy hagyományőrző együttes és egy táncházban muzsikáló együttes között). II. Zeneelmélet-szolfézs szak Általános követelmény Rendelkezzék kiművelt zenei ízléssel, hallással, memóriával, elméleti és technikai felkészültséggel, zenei műveltséggel. Játsszon zeneileg kifejezően és jó technikával zongorán. Lehetőség szerint tanuljon más hangszeren is játszani. Tudjon műveket transzponálni, többszólamú partitúrát olvasni és játszani lapról is. 2001/87. szám Legyen képes egy- és többszólamú (homofon és polifon) zenei részleteket hallás után lejegyezni. Tudjon hangszereseket és énekeseket zongorán kísérni. Legyen képes elméleti felkészültségét az aktív muzsikálásban (zenei megformálásban) is hasznosítani. II/1. Zeneelmélet Jártasság a barokk és bécsi klasszikus zene harmónia- és formavilágában. Alapfokú ismeretek a barokk előtti és a klasszika utáni korok zeneelméletéről. Írásbeli követelmények A szakmai vizsga anyagának megfelelően: — nehezebb klasszikus zenei idézetek szélső szólamainak lejegyzése harmóniai jelöléssel, — változatos akkordfordulatokat, figurációkat tartalmazó akkordfűzési gyakorlatok négyszólamú lejegyzése harmóniai jelöléssel, — változatos akkordfordulatokat, figurációkat tartalmazó akkordfűzési gyakorlatok négyszólamú kidolgozása szűk fekvésben. Szóbeli követelmények — akkordtípusok, harmóniafűzések magyarázata és bemutatása rövid műrészletek előadásával, elemzésével, az erre alkalmas műrészletekből harmóniai vázlat készítése és bemutatása, — mintapéldák transzponált játszása (7 # , 7 b előjegyzésig), — szekvenciák memorizálása, transzponálása, — akkordfűzések játszása diktálás után és számozott basszusról, — barokk, klasszikus tételek formai elemzése kottakép alapján, — a hangszeres, illetve énekórán tanultak közül valamely barokk vagy klasszikus mű komplex elemzése, — tájékozottság a barokk előtti és klasszika utáni zenei nyelvezet alapelemeiben (ötfokú, hétfokú hangnemek felismerése, transzponált éneklése; a hangszeres vagy szolfézsórán tanult kórusmű, dal vagy hangszeres darab néhány vonásának — modális fordulat, ritmikai, melodikai, harmóniai „érdekesség” — bemutatása, magyarázata). II/2. Szolfézs Rendelkezzék a tanuló: — kiművelt zenei hallással, írás- és olvasási készséggel, — fejlett zenei képzelettel és memóriával, — tudatos előadási és formálási készséggel, és az ehhez szükséges technikai felkészültséggel, — a zenéléshez nélkülözhetetlen alkalmazkodó- és koncentrálóképességgel, — az egyes zenetörténeti korszakok előadási gyakorlatának ismeretével, — az előadáshoz és az elemzéshez szükséges elméleti: harmóniai, formatani és stílusismerettel. Legyen gyakorlata a relatív és abszolút rendszer használatában (olvasás, lejegyzés, transzponálás, hallásgyakorlatok, harmóniahallás, elemzés stb.). Tudjon a tanuló: — c-kulcsokban olvasni, chiavettázni és transzponálni (ének elve, ének-zongorázva és lehetőség szerint írásban is), — lapról énekelni egyszólamú idézeteket, valamint az énekes kamarazene műfajaiban szólamokat önállóan énekelni, megformálni, — tisztán intonálni, — többszólamú és zongorakíséretes műveket énekzongorával előadni, — műveket elemezni, a zenei komponenseket egyenként és összefüggésükben értelmezve stílusosan interpretálni, — tudatosan és rendszeresen gyakorolni. Ismerje a középkor, a reneszánsz, a barokk, a bécsi klasszicizmus, a romantika és a XX. század szerzőit, tipikus műfajait, jellemzőit és stilisztikai sajátosságait. Legyen képes a tanuló: — hallás után lejegyezni egy- és többszólamú (homofon és polifon) zenei részleteket a fentebb körvonalazott stíluskorszakokból, — műveket kotta nélkül is előadni (énekelve és énekzongorával), — a szakképesítés és a különböző felsőfokú intézmények által előírt vizsga- illetve felvételi követelményeknek megfelelni. II/3. Karvezetés Ismerje a jelölt a helyes test- és kéztartást, illetve a gyakori ütemfajták vezénylését, és tudja ezeket a gyakorlatban készségszinten alkalmazni. Tudjon — egy meghatározott szólamot énekelve — középnehéz két- és háromszólamú műveket, illetve könnyebb négyszólamú homofon kartételeket zongorán előadni és betanítani. Legyen képes kisebb hangszeres apparátussal kísért kétilletve többszólamú művek irányítására. II/4. Zongora kötelező tárgy A jelölt legyen képes: — természetes hangszerkezelésre, differenciált billentésre, — közepesen nehéz zongoraművek (vagy átiratok) folyamatos lapról olvasására, valamint zongorakíséretek színvonalas eljátszására, 2001/87. szám — skálákat játszani 7 # , 7 b előjegyzésig, 4 oktávon keresztül külön kézzel, párhuzamosan és ellenmozgásban, legato és non legato, fokozatosan gyorsuló tempóban. Tudjon játszani — hármas- és négyeshangzat-felbontásokat (futamszerűen is, négy oktávon keresztül), — oktávmeneteket, kromatikus skálát, glissandót, tremolót. Tudjon különböző stílusú zongoraműveket stílushűen előadni (pl. Bach: Két- és háromszólamú invenciók, bécsi klasszikus szonáták, Chopin: mazurkák, keringők, Bartók: Mikrokozmosz IV—VI. füzet). Az 5 szakiskolai év alatt kötelező az alábbi alapművek hiánytalan ismerete (legalább lapról olvasási szinten): — Bach: Két- és háromszólamú invenciók — Haydn: Zongoraszonáták (Wiener Urtext 1a kötet) — Bartók: Mikrokozmosz I—IV. kötet II/5. Hangképzés A jelölt intonáljon tisztán, tudja a rezonanciáját helyesen kihasználni. Legyen tiszta és érthető a szövegmondása. Legyen képes alkalmazni az alapvető zenei előírásokat, s tudja érzelmeit ezek keretén belül kifejezni. Legyen képes az adott skálagyakorlatot és a zenei anyagot helyes légzéstechnikával és levegővezetéssel, lágy hangadással, egészséges hangon, stílusosan előadni. Rendelkezzék alapfokon elvárható énekes repertoárral. II/6. Zeneirodalom A jelölt rendelkezzék középfokon elvárható zenetörténeti és művészettörténeti ismeretekkel, és legyen képes megbízhatóan tájékozódni a főbb zenetörténeti és művészeti korszakokban. Ismerje: — a zenetörténet legfontosabb korszakait, az egyes korstílusok legfontosabb stílusjegyeit, műfajait, a műfajok és formatípusok kialakulásának folyamatát, — az egyes korok kiemelkedő zeneszerzőinek életét és munkásságát, — a hangszeres és a vokális irodalmat, — a legfontosabb zenei alapfogalmakat. Ismerje fel a tanult és elemzett műveket és azok jellegzetes tematikus részleteit, a tanult művek sajátos szerkezeti megoldásait, hangrendszerbeli jelenségeit. Tudjon különböző stílusú zenei szemelvényeket emlékezetből idézni. Legyen képes eligazodni korunk fő stiláris irányzataiban. Legyen áttekintése a XX. századi társadalmi változásokról, ezek hatásáról, szerepéről a társadalmi-történelmi folyamatokban, e folyamatok tudati, érzelmi tükröződéseiben. Legyen képes összevetni a legfontosabb stílusfordulókat, eseményeket az egyetemes történelem meghatározó jelentőségű eseményeivel. Legyen kitekintése a társművészetek legfontosabb stíluskoraira, alkotásaira, a zene és a társművészetek kölcsönhatásaira. Legyen képes a megszerzett ismereteket használni és gondolkodásrendszerében integrálni. II/7. Népzene A növendék: — rendelkezzen átfogó képpel a magyar népzene egészéről, legyen általánosan tájékozott zenei múltunkat és jelenünket illetően, — ismerje nagy vonalaiban a magyar népzenekutatás történetét (a 19. századi előzmények, Vikár Béla, Bartók Béla és Kodály Zoltán, valamint tanítványaik munkássága), — legyen kellően felkészült a főiskolai etnomuzikológiai tanulmányok folytatására, különös tekintettel a nemzetközi népzenekutatás történetének befogadására, más népek zenéjének megismerésére, — név szerint is ismerjen egy-egy kiemelkedő énekest és hangszeres előadót, — legyen képes tiszta, stílusos, az ornamenseket is alkalmazó előadásra, s a magyar népzenében jellemző díszítésmódokat tudja helyesen alkalmazni a népzenei inspirációjú magyar műzene előadásakor, — tudja elemezni megfelelő népzenei szakkifejezésekkel a népdalokat a hangsor, a hangkészlet, a forma, a kadenciák, a szótagszám stb. alapján, — tudja elkészíteni egy-egy népdal, egyszerűbb hangszeres dallam vázlatos lejegyzését, — ismerje a műzenében használt hangszereket a magyar néphagyomány és általában a népzene oldaláról, különös tekintettel saját hangszerére, — rendelkezzék megfelelő anyagismerettel, tudjon kívülről 100 népdalt (évi 50 kötelezővel számolva), — legyen tájékozott a népzene mai helyzetéről (például tudja, mi a különbség egy hagyományőrző együttes és egy táncházban muzsikáló együttes között). III. Zeneszerzés szak Általános követelmény Rendelkezzék kiművelt zenei ízléssel, hallással, memóriával, elméleti készültséggel, zenei műveltséggel. 2001/87. szám Játsszon zeneileg kifejezően és jó technikával zongorán. Lehetőség szerint tanuljon más hangszeren, hangszereken is játszani. Tudjon műveket transzponálni, hangszereseket, énekeseket zongorán kísérni. Legyen képes elméleti készültségét az aktív muzsikálásban (zenei megformálásban) is hasznosítani. III/1. Zeneszerzés-elmélet Legyen tisztában a zeneszerzés-technika alapfogalmaival (összhangzattan, ellenponttan, hangszerelés stb.). Legyenek megbízható ismeretei az európai zenetörténet különböző korszakairól, stílusairól. Uralja biztosan a klasszikus összhangzattant, ismerje és alkalmazza a számozott basszus technikáját, legyen képes minden hangnemben mintapéldákat játszani, önállóan modulálni, bonyolult harmóniai folyamatokat felismerni és hallás után lejegyezni. Ismerje a barokk és klasszikus zenében kikristályosodott zenei műfajokat, szerkesztési technikákat, kis- és nagyformákat. Legyen képes a barokk és a klasszikus zenét kottakép vagy hallás alapján elemezni. Ismerje a XVI. századi modális zene szólamvezetési és harmóniafűzési technikáit, a vokális ellenpont szabályait, a legfontosabb vokális műfajokat. Legyen képes reneszánszkori zeneműveket elemezni. Legyenek ismeretei a XIX. századi zene hangnemkezelési, harmóniai és formai újításairól. Legyenek ismeretei a XX. század zenéjének főbb irányzatairól (zenei impresszionizmus, expresszionizmus, folklorizmus, neoklasszicizmus, dodekafónia, szerializmus, aleatória, bruitizmus, hangköltészet, konkrét zene, elektronikus zene, computerzene). Ismerje a XX. századi zene jellemző akkord- és hangzástípusait (kvartakkordok, alfaakkordok, szekundhalmazok, különféle distanciális képződmények), a 12-fokú rendszer strukturális sajátságait, különféle feltételrendszerek elfogadása mellett való komponálás lehetőségeit. III/2. Zeneszerzés-gyakorlat Legyen képes a tanuló: — Palestrina-stílusban tanulmányként kétszólamú motettát írni, — barokk stílusban kisformát komponálni, kétszólamú invenciót írni, — J. S. Bach stílusában korált harmonizálni, — bécsi klasszikus stílustanulmányokat (variációs forma, triós forma, kisrondó, szonátaforma) komponálni, — népdalfeldolgozásokat készíteni, — XX. századi hangvételű művet komponálni, — egyszerű hangszerelési feladatokat megoldani. Rendelkezzék a tanuló a program elvégzése után a különféle tanulmányok eredményességét igazoló kompozíciós repertoárral. III/3. Hangszerismeret és partitúrajáték Ismerje a tanuló: — a különböző típusú zenekarokban leggyakrabban használt vonós, fúvós és ütőhangszereket, — a hangszerek hangterjedelmét, lejegyzésmódját, hangszínét, hangerőtartományát, — a különféle játékmódokat, a különleges hangszerkezelési eljárásokat, — a hangszerek megszólalásával kapcsolatos hangtani tudnivalókat, — a leggyakoribb elektromos és elektronikus hangszereket (pl. elektromos orgona, szintetizátor). Legyen képes: — háromsoros, c-kulcsos énekkari partitúrák zongorázására, — háromsoros, transzponáló hangszeres partitúrák játszására. III/4. Szolfézs Rendelkezzék a tanuló: — kiművelt zenei hallással, írás- és olvasási készséggel, — fejlett zenei képzelettel és memóriával, — tudatos előadási és formálási készséggel, és az ehhez szükséges technikai felkészültséggel, — a zenéléshez nélkülözhetetlen alkalmazkodó- és koncentrálóképességgel, — az egyes zenetörténeti korszakok előadási gyakorlatának ismeretével, — az előadáshoz és az elemzéshez szükséges elméleti: harmóniai, formatani és stílusismerettel. Legyen gyakorlata a relatív és abszolút rendszer használatában (olvasás, lejegyzés, transzponálás, hallásgyakorlatok, harmóniahallás, elemzés stb.). Tudjon: — c-kulcsokban olvasni, chiavettázni és transzponálni (éneke lve, ének-zongorázva és lehetőség szerint írásban is), — lapról énekelni egyszólamú idézeteket, valamint az énekes kamarazene műfajaiban szólamokat önállóan énekelni, megformálni, — tisztán intonálni, — többszólamú és zongorakíséretes műveket énekzongorával előadni, — műveket elemezni, a zenei komponenseket egyenként és összefüggésükben értelmezve stílusosan interpretálni, — tudatosan és rendszeresen gyakorolni. 2001/87. szám Ismerje a középkor, a reneszánsz, a barokk, a bécsi klasszicizmus, a romantika és a XX. század szerzőit, tipikus műfajait, jellemzőit és stilisztikai sajátosságait. Legyen képes: — hallás után lejegyezni egy- és többszólamú (homofon és polifon) zenei részleteket a fentebb körvonalazott stíluskorszakokból, — műveket kotta nélkül is előadni (énekelve és énekzongorával), — a szakképesítés és a különböző felsőfokú intézmények által előírt vizsga-, illetve felvételi követelményeknek megfelelni. III/5. Zongora kötelező tárgy A növendék legyen képes: — természetes hangszerkezelésre, differenciált billentésre, — közepesen nehéz zongoraművek (vagy átiratok) folyamatos lapról olvasására, valamint zongorakíséretek színvonalas eljátszására, — skálákat játszani 7 # , 7 b előjegyzésig, 4 oktávon keresztül külön kézzel, párhuzamosan és ellenmozgásban, legato és non legato, fokozatosan gyorsuló tempóban. Tudjon játszani: — hármas- és négyeshangzat-felbontásokat (futamszerűen is, négy oktávon keresztül), — oktávmeneteket, kromatikus skálát, glissandót, tremolót. Tudjon különböző stílusú zongoraműveket stílushűen előadni (pl. Bach: Két- és háromszólamú invenciók, bécsi klasszikus szonáták, Chopin: mazurkák, keringők, Bartók: Mikrokozmosz IV—VI. füzet). Az 5 szakiskolai év alatt kötelező az alábbi alapművek hiánytalan ismerete (legalább lapról olvasási szinten): — Bach: Két- és háromszólamú invenciók. — Haydn: Zongoraszonáták (Wiener Urtext 1a kötet). — Bartók: Mikrokozmosz I—IV. kötet. III/6. Zeneirodalom Rendelkezzék a tanuló középfokon elvárható zenetörténeti és művészettörténeti ismeretekkel, és legyen képes megbízhatóan tájékozódni a főbb zenetörténeti és művészeti korszakokban. Ismerje: — a zenetörténet legfontosabb korszakait, az egyes korstílusok legfontosabb stílusjegyeit, műfajait, a műfajok és formatípusok kialakulásának folyamatát, — az egyes korok kiemelkedő zeneszerzőinek életét és munkásságát, — a hangszeres és a vokális irodalmat, — a legfontosabb zenei alapfogalmakat. Ismerje fel a tanult és elemzett műveket és azok jellegzetes tematikus részleteit, a tanult művek sajátos szerkezeti megoldásait, hangrendszerbeli jelenségeit. Tudjon különböző stílusú zenei szemelvényeket emlékezetből idézni. Legyen képes eligazodni korunk fő stiláris irányzataiban. Legyen áttekintése a XX. századi társadalmi változásokról, ezek hatásáról, szerepéről a társadalmi-történelmi folyamatokban, e folyamatok tudati, érzelmi tükröződéseiben. Legyen képes összevetni a legfontosabb stílusfordulókat, eseményeket az egyetemes történelem meghatározó jelentőségű eseményeivel. Legyen kitekintése a társművészetek legfontosabb stíluskoraira, alkotásaira, a zene és a társművészetek kölcsönhatásaira. Legyen képes a megszerzett ismereteket használni és gondolkodásrendszerében integrálni. III/7. Népzene A növendék: — rendelkezzen átfogó képpel a magyar népzene egészéről, legyen általánosan tájékozott zenei múltunkat és jelenünket illetően, — ismerje nagy vonalaiban a magyar népzenekutatás történetét (a 19. századi előzmények, Vikár Béla, Bartók Béla és Kodály Zoltán, valamint tanítványaik munkássága), — legyen kellően felkészült a főiskolai etnomuzikológiai tanulmányok folytatására, különös tekintettel a nemzetközi népzenekutatás történetének befogadására, más népek zenéjének megismerésére, — név szerint is ismerjen egy-egy kiemelkedő énekest és hangszeres előadót, — legyen képes tiszta, stílusos, az ornamenseket is alkalmazó előadásra, s a magyar népzenében jellemző díszítésmódokat tudja helyesen alkalmazni a népzenei inspirációjú magyar műzene előadásakor, — tudja elemezni megfelelő népzenei szakkifejezésekkel a népdalokat a hangsor, a hangkészlet, a forma, a kadenciák, a szótagszám stb. alapján, — tudja elkészíteni egy-egy népdal, egyszerűbb hangszeres dallam vázlatos lejegyzését, — ismerje a műzenében használt hangszereket a magyar néphagyomány és általában a népzene oldaláról, különös tekintettel saját hangszerére, — rendelkezzék megfelelő anyagismerettel, tudjon kívülről 100 népdalt (évi 50 kötelezővel számolva), — legyen tájékozott a népzene mai helyzetéről (például tudja, mi a különbség egy hagyományőrző együttes és egy táncházban muzsikáló együttes között). 2001/87. szám IV. Hangkultúra szak Általános követelmény A tanuló ismerje az élő- és a gépi úton közvetített hang történetét, akusztikai-elektroakusztikai hátterét. Legyen képes azok értő, a tartalmat, az akusztikai (és képi) megjelenítést egységként történő kritikai feldolgozására. Ismerje a különböző médiák és a zene kapcsolódási pontjait, a zene médiákban történő megszólalásának műfaji, technikai lehetőségeit. Legyen képes zenei hangfelvételek önálló elkészítésére, valamint ismerje a különböző médiák zenéhez kapcsolódó tevékenységeinek gyakorlatát. IV/1. Hangkultúra A tanuló ismerje: — az élő hangkultúra történetét az antik színháztól a hangversenytermekig és operaházakig, — a korabeli zenei előadási gyakorlatok főbb jellemzőit, a hangszerek történetét, — a gépi hangközvetítés előzményeit és létrejöttét, — a főbb hanghordozókat és rögzítési eljárásokat, — a hangforrások akusztikai hátterét, — az előadótermek akusztikai tulajdonságait, törvényszerűségeit, — a fül és a mikrofonok működését, — a térhatású hangrendszerek esztétikai és technikai lehetőségeit, — a digitális technika elméleti hátterét, esztétikai és technikai lehetőségeit, a napi gyakorlatban betöltött szerepét, — a hangstúdiók osztályozását, felépítését, technikai és művészi lehetőségeit, — a műsortovábbítás lehetőségeit, — a hangarchiválás technikai és adminisztratív hátterét, — az akusztikai ökológia lehetőségeit, szükségszerűségét. A tanuló legyen képes: — a zenei előadások alkalmával a zene, az akusztika, az előadói hagyományok és a hangtechnika szempontjainak optimális egyeztetésére, — a hanghordozók közötti biztos tájékozódásra, — az analóg és a digitális hangtechnika esztétikai értékelésére, — a különböző hangrendszerek esztétikai értékelésére, — a hangarchiválás kérdéseiben történő biztos tájékozódásra, — az akusztikai ökológia kérdéseiben történő biztos tájékozódásra. IV/2. Stúdiótechnikai gyakorlat A tanuló ismerje: — a stúdiómunka előkészítő-szervező tevékenységét, — a megfelelő akusztikai környezet kiválasztásának feltételeit, — a hangforrások elhelyezésének akusztikai és elektroakusztikai szempontjait, — a mikrofontechnika helyes alkalmazását, — a keverés és effektusalkalmazás esztétikáját és technikáját, — az utómunkák előkészítését, — az utómunkák lebonyolítását, — a rádió- és televízió-stúdiók tevékenységét, — a szinkronstúdiók tevékenységét, — a multimédia-stúdiók tevékenységét, — a stúdiómunka egészségvédelmi hátterét és követelményeit. A tanuló legyen képes: — hangfelvételek megszervezésére és gyakorlati lebonyolítására (hangtechnikai, illetve rendezői jelleggel) az alábbi műfajokban: — szólóhangszerek, — kamarazene, — dal, kórus, — klasszikus szimfonikus művek, — klasszikus operarészletek, egyszerűbb oratóriumok, — teremhangosítás. IV/3. Hangfelvételi műelemzés A tanuló ismerje: — a hangfelvétel-elemzés nemzetközi ajánlások szerinti szempontrendszerét, — a hangszerszóló és kamarazene felvételek esztétikai célkitűzéseit, — a szimfonikuszenei felvételek esztétikai célkitűzéseit, — a drámai és oratórium-felvételek esztétikai célkitűzéseit, — a prózai, hangjáték-, dokumentumjáték- és aktuális hangfelvételek esztétikai célkitűzéseit, — az élő és gépi hangközvetítés lehetőségeit, különbözőségét. A tanuló legyen képes: — a hangfelvételek értő, tudatos befogadására, — hang- (elsősorban zenei) felvételek szubjektív elemzésére, — hangfelvételek összehasonlító elemzésére, — hangfelvételi hibák biztos meghallására, a hibák okának behatárolására, — a fejhallgatós és hangszórós meghallgatás különbségeinek értékelésére. A tanuló rendelkezzék: — a hangfelvételek és élő hangesemények hangzási megítéléséhez szükséges gyakorlott, kiművelt hallással, — a megítéléshez szükséges viszonyítási alapokkal, ízléssel, akusztikai fantáziával. 2001/87. szám IV/4. Zenei mozgóképkultúra A tanuló ismerje: — a mozgókép létrejöttének vázlatos történetét, — a filmesztétika alapfogalmait, — a zene és a film kapcsolatának kérdéseit, — a zene és a film kapcsolatának néhány klasszikus megvalósítását, — a zene képi „láttatásának” lehetőségeit, ismertebb megoldásait, — a zenei ismeretterjesztés képi lehetőségeit, — a televíziós hangverseny-közvetítések célkitűzéseit, — a balettfilm lehetőségeit, — az operafilm és az operaközvetítés lehetőségeit és célkitűzéseit, — a zeneszerzők, muzsikusok életrajzát feldolgozó filmek értékeit, — az animációs eljárásokat, — a klipek lehetőségeit, funkcióit, — a zene és a reklám kapcsolatának filmes vonatkozásait. A tanuló legyen képes: — a zenés, illetve zenei vonatkozású filmek és videóanyagok értő elemzésére, — az operatőri, rendezői és hangmérnöki munka elemzésére, — a kép és a hang kapcsolatának értékelésére. IV/5. Esztétika Ismerje meg az esztétika helyét a filozófiai tudományok rendszerében, valamint a fő irányzatait. Legyen képes történelmi ismereteibe integrálni a tanultakat, rendelkezzék olyan képességekkel, amelyekkel felismeri az egyes történeti korok és esztétikai követelmények közti összefüggéseket. Ismerje az alapvető esztétikai minőségkategóriákat. Legyen képes ezeket felismerni zeneművekben, és ezek alapján legyen képes értékelni a műveket, illetve azok előadását; értékelését legyen képes írásban és szóban megfogalmazni. Ismerje az esztétikum és az emberi érzékelés kapcsolatát. Legyen képes felismerni e kapcsolatot a zeneművek hallgatása, kották olvasása során. Legyen képes ítéletet alkotni egy-egy előadóművészi produkcióról az esztétikai minőségek ismeretében. Rendelkezzen olyan összehasonlító-elemző készséggel, amellyel történeti, irodalmi, művészettörténeti és zenetörténeti ismereteit szinkronban és rendszerben látja az esztétikum megjelenése és érvényesülése területén. IV/6. Zenei újságírás és szerkesztés A tanuló ismerje: — az újságírói tevékenység etikai hátterét, követelményeit, — a publicisztikai műfajok jellemzőit. A tanuló legyen képes: — megkülönböztetni az újságírás különböző műfajait, és legyen képes elemezni, alkalmazni, értelmezni azokat, — megadott idő alatt és megadott terjedelemben hírt, tudósítást stb. a sajtóban közölhető színvonalon megfogalmazni, — interjú készítése előtt háttérinformációk begyűjtésére, az interjú felépítésének megtervezésére, és annak elkészítésére, írott, illetve hangzó formában. IV/7. Számítástechnikai gyakorlat A tanuló ismerje az alapvető számítástechnikai fogalmakat, a mindenkor rendelkezésre álló készülékek szolgáltatásait, kezelését, valamint a számítástechnika hangtechnikai alkalmazásait. A tanuló legyen képes a szövegszerkesztési, táblázatkezelési műveletek elvégzésére, az internet használatára, valamint a számítógép segítségével történő rögzítési, editálási, szerkesztési feladatok elvégzésére. A tanuló rendelkezzék a számítógép biztos kezelésének gyakorlatával, elsősorban a szövegszerkesztési, táblázatkezelési, internetes, illetve alapvető stúdiótechnikai alkalmazások területén. IV/8. Partitúraismeret A tanuló ismerje: — a partitúrák felépítését, — a partitúrákban előforduló kulcsokat, — a transzponáló hangszerek biztos olvasását, — a partitúrákban található szerzői utasítások jelentését, — a kortárs zene különleges lejegyzési módjait. A tanuló legyen képes: — zongorakivonatok és partitúrák biztos követésére, — a hangzó anyagban előforduló hibák és más jelenségek felismerésére, — hangfelvételek esetén az utómunkák elősegítésére a szükséges egyértelmű írásos jelzések és utasítások megtételére. IV/9. Szolfézs Rendelkezzék a jelölt: — kiművelt zenei hallással, írás- és olvasási készséggel, — fejlett zenei képzelettel és memóriával, — tudatos előadási és formálási készséggel, és az ehhez szükséges technikai felkészültséggel, — a zenéléshez nélkülözhetetlen alkalmazkodó- és koncentrálóképességgel, — az egyes zenetörténeti korszakok előadási gyakorlatának ismeretével, 2001/87. szám — az előadáshoz és az elemzéshez szükséges elméleti: harmóniai, formatani és stílusismerettel. Legyen gyakorlata a relatív és abszolút rendszer használatában (olvasás, lejegyzés, transzponálás, hallásgyakorlatok, harmóniahallás, elemzés stb.). Tudjon a tanuló: — c-kulcsokban olvasni, chiavettázni és transzponálni (énekelve, ének-zongorázva és lehetőség szerint írásban is), — lapról énekelni egyszólamú idézeteket, valamint az énekes kamarazene műfajaiban szólamokat önállóan énekelni, megformálni, — tisztán intonálni, — többszólamú és zongorakíséretes műveket énekzongorával előadni, — műveket elemezni, a zenei komponenseket egyenként és összefüggésükben értelmezve stílusosan interpretálni, — tudatosan és rendszeresen gyakorolni. Ismerje a középkor, a reneszánsz, a barokk, a bécsi klasszicizmus, a romantika és a XX. század szerzőit, tipikus műfajait, jellemzőit és stilisztikai sajátosságait. Legyen képes: — hallás után lejegyezni egy- és többszólamú (homofon és polifon) zenei részleteket a fentebb körvonalazott stíluskorszakokból, — műveket kotta nélkül is előadni (énekelve és énekzongorával), — a szakképesítés és a különböző felsőfokú intézmények által előírt vizsga-, illetve felvételi követelményeknek megfelelni. IV/10. Zeneelmélet Jártasság a barokk és bécsi klasszikus zene harmónia- és formavilágában. Írásbeli követelmények A szakmai vizsga anyagának megfelelően: — klasszikus zenei idézetek szélső szólamainak lejegyzése harmóniai jelöléssel, — akkordfűzési gyakorlatok négyszólamú lejegyzése harmóniai jelöléssel együtt. Szóbeli követelmények: — akkordtípusok, harmóniafűzések magyarázata és bemutatása rövid műrészletek előadásával, elemzésével, az erre alkalmas műrészletekből harmóniai vázlat készítése és bemutatása (nem zongoristák szükség esetén csak a vázlatot zongorázzák), — mintapéldák transzponált játszása (zongoristák 6 # , 6 b, nem zongoristák 4 #, 4 b előjegyzésig), — szekvenciák memorizálása, transzponálása, — akkordfűzések játszása diktálás után és számozott basszusról, — barokk, klasszikus tételek formai elemzése kottakép alapján, — a hangszeres, illetve énekórán tanultak közül valamely barokk vagy klasszikus mű komplex elemzése, — bizonyos tájékozottság a barokk előtti és klasszika utáni zenei nyelvezet néhány alapelemében (ötfokú, hétfokú hangnemek felismerése, transzponált éneklése; a hangszeres vagy énekórán tanult kórusmű, dal vagy hangszeres darab néhány vonásának — modális fordulat, ritmikai, melodikai, harmóniai „érdekesség” — bemutatása, magyarázata). IV/11. Zongora kötelező tárgy A jelölt legyen képes: — természetes hangszerkezelésre, differenciált billentésre, — könnyebb zongoraművek (vagy átiratok) folyamatos lapról olvasására, valamint egyszerűbb zongorakíséretek színvonalas eljátszására, — skálákat játszani 7 # , 7 b előjegyzésig, 4 oktávon keresztül külön kézzel, párhuzamosan és ellenmozgásban, legato és non legato, fokozatosan gyorsuló tempóban. Tudjon játszani — hármas- és négyeshangzat-felbontásokat (futamszerűen is, négy oktávon keresztül), — oktávmeneteket, kromatikus skálát, glissandót, tremolót. Tudjon különböző stílusú zongoraműveket stílushűen előadni (pl. Bach: Kétszólamú invenciók, könnyebb bécsi klasszikus szonáták, Chopin-mazurkák, Bartók: Mikrokozmosz IV—V. füzet). IV/12. Zenetörténet (zeneirodalom) A jelölt: — ismerje a zenetörténet különböző korszakaira jellemző stílusjegyeket, műfaji és formai sajátosságokat, — legyen képes tájékozódni a zenetörténet korszakaiban, — legyen képes elhelyezni az egyes zeneszerzőket a megfelelő korban, legalább félévszázadnyi pontossággal, — ismerje a tanult zeneszerzők életének, körülményeinek azon vonatkozásait, amelyek hatással voltak alkotóművészetükre, — legyen képes felismerni hallás után a zeneművek szerkezeti, karakterbeli, hangzásbeli sajátosságait, — legyen képes a tanult zeneműveket (többszöri meghallgatás után) rövid hangzó részlet alapján felismerni, — legyen képes ismereteit saját zenei praxisában hasznosítani, — legyen igényes az interpretáció minősége, stílushűsége iránt, — legyen képes a zenetörténetből és egyéb tantárgyakból tanult ismereteit összekapcsolni, — váljék igényessé ismereteinek állandó bővítése iránt (zeneművek megismerése, egyéni és együttes aktív muzsi- 2001/87. szám kálás, hangverseny- és operaelőadások látogatása, a megjelenő hangfelvételek figyelemmel kísérése, zeneelméletizenetudományi munkák olvasása, rádió- és televízióműsorok és az internet figyelése stb. révén). B) JAZZ M ŰFAJ Hangszerjáték A főtárgyi hangszerjáték általános követelményei A jelölt: — ismerje saját hangszerének meghatározó fontosságú irodalmát, mind a technikaképzés, mind a jazz standardek előadása és lejegyzése tekintetében, — ismerje a jazz játékgyakorlatának főbb elemeit, improvizációs technikáját, — rendelkezzék megfelelő áttekintéssel a jazz főbb stíluskorszakairól és kapcsolatáról a zene egyéb területeivel, — ismerje a kortárs jazz főbb irányzatait, — legyen kapcsolata a klasszikus zenével, legyen képes kreatívan felhasználni jazzdarabok előadásában a klasszikus zenei készségeket, — rendelkezzék kiművelt zenei hallással, megbízható felismerési, reprodukáló és memorizáló képességgel, — legyen képes kisebb, combo-jellegű együttesek hangszerelésére, — feleljen meg szólistaként és zenekari muzsikusként a jazz előadói és improvizációs követelményeinek, — legyen képes a jelölt kisebb, combo-jellegű és nagyobb, big band és egyéb nagyzenekari, öntevékeny együttesekbe beilleszkedni, partnerei felfogásához, irányításához alkalmazkodni. Jazz-zongora Kadenciális improvizációs gyakorlatok, szekvenciális patternek, diatonikus, alterált és kromatikus patternek. Játékforma-gyakorlatok, a tanult összes játékforma bemutatásával. Néhány afro-amerikai dallam (ballada, spirituálé és folklór blues) stílusos frazírozással és harmonizációval. 8-10 jazz blues egyszerűbb és összetettebb harmonizációval. Dúr és moll bluesok, pentaton és másfajta improvizációkkal. 25 közismert jazz standard stílusos témabeállítással és improvizációkkal. A darabok tempóban, karakterben, előadásmódban, játéktechnikában minél inkább különbözzenek egymástól. Jazzbőgő Az összes dúr és moll skála és egyéb skálák (egészhangú, fél-egész, kromatikus skála) több tempóban való biztos tudása, helyes ujjrenddel. Gyakorlatok, etűdök, pizzicato játékkal. Jazz akkordismeret és az akkordok bontásainak ismerete. Harmóniabontások, szekvenciák. Különböző dúr és moll blues-sémák. A rögtönzött kísérés különböző formái, stílusai (walking bass, harmóniabontás, ellenpontozás, ritmikai differenciálás stb.). 8-10 jazz blues — kísérés és szólózás. Blues-sémák, patternek, turnbackek egyszerű és harmóniabontásos basszusvezetéssel. Kadenciális és periódus-gyakorlatok. Egy beállított darab, önálló rögtönzéssel. 20 közismert jazz standard repertoárszerű ismerete, kísérés. Jazzdob Jó verőtartás és verőkezelés, irányított és elengedett ütőformák. Váltottkezes, páros és paradiddle I. kézrendek pontos játéka. Két- és négyütemes rögtönzések. A kötelező kottaanyag pontos, egyenletes lapról játéka és alkalmazása improvizációs szinten, hallás utáni lejegyzése. Nyolc- és tizenkét ütemes ad libitum szólók játéka. Alapfokú stílusismeret, zenekari játékkészség, a tanult stíluscsoportok kísérő- és szólójátékának gyakorlati ismerete. Fejlett tempó- és periódusérzék. Swing, afro-cuban és rock stílusú kíséretek és szólók alkalmazása jazzegyüttesben; alapfokú zenekari játékkészség. Jazzgitár Joe Pass akkordgyűjtemény. Harmóniák felépítése, funkcionális csoportosításuk. Négyeshangzatok kiterjesztése, díszítőhangok, alterált akkordok. Patternek, kandenciális fordulatok, szekvenciák. Harmóniai improvizációs gyakorlatok. Rögtönzött variációk adott patternekre. Akkordvezetési gyakorlatok. Motívumok rögtönzése és komponálása. Joe Pass: The Guitar Style. Akkordok és a velük kapcsolatos diatonikus és alterált skálák. Bonyolultabb patternek és turnbackek harmóniai és dallami megoldásai. Leírt szólók, transzkripciók. 8 blues játéka (moll és dúr bluesok, különböző harmonizációs megoldásokkal). Különböző rögtönzéstechnikák. 25 közismert standard repertoárszerű ismerete (téma, akkordkíséret, szóló). 2001/87. szám Jazz-szaxofon, klarinét Alapvető technikai gyakorlatok (hangindítás és -zárás, vibrato stb.) Skálák, akkordbontások. Skálák biztos tudása a hangszer egész hangterjedelmében. Leírt szólók elemzése, transzkripciók készítése. 8 blues játéka (dúr és moll bluesok, különböző harmonizációkkal), rögtönzés. II—V—I funkciós körökre való rögtönzés, különböző tempóban és hangnemekben. Jettel I. füzet a 1—15. gyakorlatig és Viola: The Technique of the Saxophone II. füzet. 25 közismert jazz standard repertoárszerű játéka (téma és improvizáció). Jazz-trombita Technikai gyakorlatok, hangképzés, helyes be- és kilégzés. Valamennyi dúr, összhangzatos és melodikus skála, valamint speciális skála (fél-egész, egészhangú, kromatikus skála) biztos játéka minden hangnemben. Skálákkal való rögtönzésgyakorlatok. Kadenciális improvizációs gyakorlatok, szekvenciális gyakorlatok. Leírt szólók, transzkripciók készítése. 8 különböző stílusú blues játéka (dúr és moll bluesok egyszerűbb és összetettebb harmóniasorokkal), téma és rögtönzés. 25 közismert jazz standard repertoárszerű tudása: téma, harmóniasor kívülről, rögtönzés az improvizációs harmóniasorra. Jazz-harsona Technikai gyakorlatok. Dúr és moll skálák biztos tudása minden hangnemben, különböző előadásmódokban. Stílustanulmányok. Transzkripciók készítése és elemzése. Music minus one elvű, rájátszásos rögtönzésgyakorlatok. Kadenciális és szekvenciális rögtönzésgyakorlatok. 8 különböző harmonizációjú és tempójú blues, improvizációval. 25 közismert jazz standard repertoárszerű tudása: téma, harmóniasor kívülről, szólózás az improvizációs harmóniasorra. Billentyűs hangszerek Az elektronikus-digitális billentyűs hangszerek kezelése, alapvető technikai működési elvek. Skálák minden hangnemben, technikai gyakorlatok. Kadenciális improvizációs gyakorlatok, diatonikus, alterált és kromatikus patternek. Kísérési játékformák szintetizátoron. 8 jazz blues egyszerűbb és összetettebb harmonizációval. Téma, akkordkíséret, szólózás. „Akkordterítési” technika. Komputer működési elvek. Hangszerelési és egyéb elvek. Egyszerű programozási gyakorlatok. 25 közismert jazz standard repertoárszerű ismerete: téma, harmóniasor kívülről, szólójáték. IV. A szakképesítés vizsgáztatási követelményei A szakképesítés vizsgáztatási követelményei a szakmai követelményeken alapulnak.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes